钦定古今图书集成/历象汇编/历法典/第056卷 > 图
## 钦定古今图书集成/历象汇编/历法典/第056卷 > 图

一度二十一分倍之为二十二度四十二分如图甲乙为太阴自行度壬戊为倍数丙乙戊形有丙乙乙戊两边有乙角壬戊弧之角求丙角得五度五十二分为辛乙弧求丙戊边得五十六分以乙辛减乙甲

自行不过半周故应减

馀一百一十六度五十三分，为甲辛弧。其馀六十三
度○七分，即辛丙丁角。次丙戊丁形，有丙戊，丙丁两
边有丙角。求丁角得四度四十二分，为白道。上之庚
癸弧因在自行前半周。以减平行，得二百五十三度
五十七分，是太阴本时之实经度。〈从春分起算〉
篇中屡言“黄平象限”者，是黄道在地平以上之九十
度限也。两道在地平上下皆半周，赤道恒定不易。其
半周上九十度限，恒在午正线，黄道斜迤，时时不一。
其九十度限，时东时西，又随地多寡。若极出地四十
度，则差多者至距午二十五度，惟南北二至，乃与午
线同度分耳。其法其表详载《交食历》。今略举如左法，
欲求本地本时之黄平象限，于本月日时，简本地本
宫之黄平限表，其第一直行，本日之月离宫度也。第
二、第三、四行，为其时分秒；第五、第六为其月离象限
度分。先约得月离经度若干极，四十度，表有时之秒，
他极减之而少一行，查表取其横相对时分。〈子正起算〉得
某时月在黄平象限。更以本时《简月表》求月离经度，
得某宫某度分。又对取其时分，为月在象限之正时。
假如崇祯四年八月十四日求本日何时月在黄平
象限，先约月在娵訾宫六度，本表求时，得二十一时
○一分五十三秒。以此时查《月表》求月经度，查本宫
七度一十分查时，得二十一时三分五十三秒，为月
“在黄平限之时”，可测其高。欲密合，更以此时求经度，
更求时。

系凡月生明或生魄，作直线联两角，此线若过天顶，
为地平上之垂线，即太阴必在黄平限点上。而此直
线亦与白道为直角，引长之必过黄道之极。